****

**ҚАЗАҚСТАН РЕСПУБЛИКАСЫНЫҢ АТЫНАН**

**Ш Е Ш І М**

### 2020 жылғы 27 шілде №4319-20-00-2/4124 іс Қызылорда қаласы

Қызылорда облысының Қызылорда қалалық соты құрамында:

төрағалық етуші судья Г.Ж.Мырзатаеваның,

сот отырысының хатшысы М.Ахметовтың қатысуымен

ашық сот отырысында қойылған талап бойынша азаматтық істі қарады

**АРЫЗДАНУШЫ :**

Қызылорда облысының прокуроры

**МҮДДЕЛІ ТҰЛҒАЛАР:**

Қазақстан Республикасының Ұлттық Қауіпсіздік Комитеті

Қазақстан Республикасының Ішкі істер министрлігі

Қазақстан Республикасының Ақпарат және қоғамдық даму министрлігі

Қазақстан Республикасының Әділет министрлігі

**АРЫЗДАНУШЫНЫҢ ТАЛАБЫ:**

1. Ақпараттық материалдарды экстремистік деп тану, басып шағырылуына, әзірленуіне, таратылуына тыйым салу туралы
2. Ақпараттық материалдарды террористік деп тану, әзірленуіне, таратылуына тыйым салу туралы

**СОТҚА ҚАТЫСҚАНДАР:**

**СИПАТТАУ БӨЛІГІ**:

Қызылорда қаласының №2 сотының 2018 жылғы 18 қаңтардағы үкімімен Еркебулан Курмангалиевич Иманкулов Қазақстан Республикасының Қылмыстық Кодексінің (бұдан әрі -ҚК) 174-бабының 1- бөлігімен кінәлі деп танылып, қылмыстық жазаға тартылған, 2018 жылғы 25 қазандағы үкімімен Максутбек Изтлеуович Есенжолов ҚК-нің 174–бабының 1-бөлігімен кінәлі деп танылып, қылмыстық жазаға тартылған, 2019 жылғы 22 тамыздағы үкімімен Нурболат Советович Жуматаев ҚК-нің 256-бабының 2-бөлігімен, Дмитрий Вальеревич Рахматулин 174–бабының 1-бөлігімен кінәлі деп танылып, қылмыстық жазаға тартылған.

Осы қылмыстық істерді қарау барысында сот психолого-филологиялық және дінтанушылық сараптамалар жүргізілген.

Сотқа қойған талабында Қызылорда облысының прокуроры «Абдуррахим абу Ибрахим - Заблуждения террористической организаций ИГИЛ или ИГИШ»; «Абдуррахим абу Ибрахим - Стойкосоть верующих в дни испытаний»; «Ділмұрат әбу Мухаммад - Матрудилердің күмәндарына жауап», «Шархус-сунна Имамама аль - Музани Урок 5 - Третье Знание Аллаха обхватывает все», «Абдурахим абу Ибрахим ‑ Ответы на некоторые актуальные вопросы»; «Абдурахим абу Ибдурахим - Наставление шейха Роби ибн Хади аль-Мадхали (дасохранит его Аллах)», «Ділмұрат әбу Мухаммад ‑ Маулид туралы», «Дилмурат устаз - Биғдат иелерінің сифаттары-2» атты аудиофайл түріндегі ақпараттық материалдарды экстремистік деп тануды, Шейх Сулейман аль-Ульван - Правление не по шариату», «Шейх Сулейман аль-Ульван - Что значить Ислам», «Шейх Ат-Тарафи - Правители и сражение на пути Аллаха», «Мать четерых шахидов, я не боюсь тебя, Башар» атты бейнежазбаларды террористік деп тануды және олардың Қазақстан Республикасының аумағында қолданылуына, басып шағырылуына, әзірленуіне, таратылуына оның ішінде Интернет желісінің Қазақстандық сегментінде жұмыс істейтін интернет-ресурстарында, басқа да бұқаралық ақпарат құралдарында, телекоммуникация желілерінде, әлеуметтік желілерде, месенсенджерлер мен бейнехостингтарда, ақпараттық материалдар арқылы таратылуына тыйым салуды сұраған.

Іске қатысушы тұлғалар азаматтық істі өздерінің қатысуынсыз қарау жөнінде сотқа өтініш берген, сондықтан сот азаматтық істі Қазақстан Республикасының Азаматтық процестік кодексінің (бұдан әрі АПК) 196- бабының 6-бөлігінің талабы бойынша тараптардың қатысуынсыз қарады.

**УӘЖДЕУ БӨЛІГІ:**

АПК-тің 376-бабының талабына сай Қазақстан Республикасының және (немесе) басқа мемлекеттің аумағында экстремизмді немесе террористік әрекетті жүзеге асыратын ұйымды экстремистік немесе террористік ұйым деп тану туралы, соның ішінде оның өз атауын өзгерткенін анықтау туралы, сондай-ақ Қазақстан Республикасының аумағына әкелінетін, онда басып шығарылатын, әзірленетін және (немесе) таратылатын ақпараттық материалдарды экстремистік немесе террористік деп тану туралы арызды прокурор осындай талаптарды мәлімдеген прокурордың орналасқан жері бойынша немесе осындай материалдар табылған жер бойынша сотқа береді.

Қазақстан Республикасының 2005 жылғы 18 ақпандағы Қазақстан Республикасының «Экстремизмге қарсы іс-қимыл туралы» N 31 Заңының 1 бабының 1), 7) тармақшалары бойынша әлеуметтік, тектiк-топтық алауыздықты қоздыруды (саяси экстремизмдi), нәсілдiк, ұлттық және рулық алауыздықты, оның iшiнде зорлық-зомбылықпен немесе зорлық-зомбылыққа шақырумен байланысты алауыздықты қоздыруды (ұлттық экстремизмдi), дiни өшпендiлiктi немесе алауыздықты қоздыруды, сондай-ақ азаматтардың қауiпсiздiгiне, өмiрiне, денсаулығына, имандылығына немесе құқықтары мен бостандықтарына қатер төндiретiн кез келген дiни практиканы қолдануды (дiни экстремизмдi) көздейтiн әрекеттер ұйымдастыруы және (немесе) жасауы экстремизм әрекеттері болып табылады.

Экстремистiк материалдарына– экстремистік әрекеттердiң белгілерін және (немесе) оны жүзеге асыруға шақыруды қамтитын не оларды жасау қажеттігін негiздейтiн немесе ақтайтын кез келген ақпараттық материалдар жатқызылады.

# Қазақстан Республикасының 1999 жылғы 13 шілдедегі «Терроризмге қарсы іс-қимыл туралы» N 416-I Заңының 1 бабының 14-1) тармақшасы бойынша террористік материалдар – терроризм актісін жасау тәсілдері мен құралдары туралы ақпаратты, сондай-ақ террористiк iс-әрекет белгілерін және (немесе) оны жүзеге асыруға шақыруды қамтитын не осындай iс-әрекеттi жүзеге асыру қажеттiлігiн негiздейтiн немесе ақтайтын кез келген ақпараттық материалдар болып табылады.

Осы баптың 18)тармақшасына сәйкес терроризм идеяларын насихаттау, террористiк материалдарды тарату, оның ішінде бұқаралық ақпарат құралдарын немесе телекоммуникация желілерін пайдалана отырып тарату, көрсетілген әрекеттер террористік іс-әрекетті жүзеге асыру не террористік ұйымды қамтамасыз ету үшін пайдаланатынын ұғына отырып, террористерге, сондай-ақ Қазақстан Республикасының заңнамасына сәйкес іс-әрекеті террористік деп танылған ұйымдарға қаржылық, құқықтық көмек көрсету немесе өзге де жәрдемдесу террористiк iс-әрекет болып табылады.

Терроризмді насихаттауға осы Заңның 10 бабымен тыйым салынған.

2017 жылғы 31 қазандағы №023 санды комплекстік сот психолого-филологиялық сараптама қорытындысымен «Шархус-сунна Имамама аль - Музани Урок 5 - Третье Знание Аллаха обхватывает все», «Абдурахим абу Ибдурахим - Наставление шейха Роби ибн Хади аль-Мадхали (дасохранит его Аллах)», «Ділмұрат әбу Мухаммад ‑ Маулид туралы», «Дилмурат устаз - Биғдат иелерінің сифаттары-2» атты аудиофайл түріндегі ақпараттық материалдарда дiни өшпендiлiктi, алауыздықты уағыздап, насихаттайтыны көрсетілген

2018 жылғы 17 тамыздағы №112 санды комплекстік сот психолого-филологиялық сараптама қорытындысымен «Абдуррахим абу Ибрахим - Заблуждения террористической организаций ИГИЛ или ИГИШ»; «Абдуррахим абу Ибрахим - Стойкосоть верующих в дни испытаний»; «Ділмұрат әбу Мухаммад - Матрудилердің күмәндарына жауап» атты зерттеуге берілген аудиофайл түріндегі ақпараттық материалдарда дiни өшпендiлiктi, әлеуметтік, нәсілдiк, ұлттық және рулық алауыздықты қоздыратыны, жағымсыз көзқарастарды уағыздайтыны көрсетілген.

2019 жылғы 19 қаңтардағы №8120 санды сот психолого-филологиялық және дінтанушылық сараптама қорытындысы бойынша «Шейх Сулейман аль-Ульван - Правление не по шариату», «Шейх Сулейман аль-Ульван - Что значить Ислам», «Шейх Ат-Тарафи - Правители и сражение на пути Аллаха», «Мать четерых шахидов, я не боюсь тебя, Башар» атты бейнежазбаларда терророизмді насихаттау белгілері бар екендігі көрсетілген.

АПК-тің 76-бабының 3-тармағына сай заңды күшіне енген сот үкімі мұндай азаматтық істі қарайтын сот үшін осы іс-әрекеттер орын алды ма және оларды осы адам жасады ма деген мәселелер бойынша да, сондай-ақ үкіммен белгіленген басқа да мән-жайларға және олардың құқықтық бағасына қатысты міндетті.

Сондықтан, сот аталған сот үкімдерімен жоғарыда көрсетілген материалдар әлеуметтік желілерде тартқан материалдар ұлттық, діни алауыздық тудыратыны және терроризмді насихаттайтыны дәлелденген деп табады.

Істің мұндай тұрғысында сот, әлеуметтік желілерде таратылған «Абдуррахим абу Ибрахим - Заблуждения террористической организаций ИГИЛ или ИГИШ»; «Абдуррахим абу Ибрахим - Стойкосоть верующих в дни испытаний»; «Ділмұрат әбу Мухаммад - Матрудилердің күмәндарына жауап», «Шархус-сунна Имамама аль - Музани Урок 5 - Третье Знание Аллаха обхватывает все», «Абдурахим абу Ибрахим ‑ Ответы на некоторые актуальные вопросы»; «Абдурахим абу Ибдурахим - Наставление шейха Роби ибн Хади аль-Мадхали (дасохранит его Аллах)», «Ділмұрат әбу Мухаммад ‑ Маулид туралы», «Дилмурат устаз - Биғдат иелерінің сифаттары-2» атты аудиофайл түріндегі ақпараттық материалдарды экстремистік деп танылып, бұл файылдардың Қазақстан Республикасының аумағына әкелуге, шығаруға, дайындауға және таратуға тыйым салынуы тиіс деп табады.

«Шейх Сулейман аль-Ульван - Правление не по шариату», «Шейх Сулейман аль-Ульван - Что значить Ислам», «Шейх Ат-Тарафи - Правители и сражение на пути Аллаха», «Мать четерых шахидов, я не боюсь тебя, Башар» атты бейнежазбаларды террористік деп танылып, олардың Қазақстан Республикасының аумағында қолданылуына, басып шағырылуына, әзірленуіне, таратылуына оның ішінде Интернет желісінің Қазақстандық сегментінде жұмыс істейтін интернет-ресурстарында, басқа да бұқаралық ақпарат құралдарында, телекоммуникация желілерінде, әлеуметтік желілерде, месенсенджерлер мен бейнехостингтарда, ақпараттық материалдар арқылы таратылуына тыйым салынуға жатады деп санайды.

АПК-тің 117 -бабының талабына сай арызданушы мемлекеттік баж төлеуден босатылған себепті сот шығыстары республикалық бюджетке жатқызылу қажет.

АПК–тің 243-бабы 8) тармақшасына сай, Қазақстан Республикасының аумағына әкелінетін, онда басып шығарылатын, әзірленетін және (немесе) таратылатын ақпараттық материалдарды экстремистік немесе террористік деп тану туралы сот шешімдері дереу орындалуға жатады.

**ҚАРАР БӨЛІГІ:**

Қазақстан Республикасының Азаматтық процестік кодексінің 223-226, 378 - баптарын басшылыққа алып, **сот**

**ШЕШІМ ЕТТІ**:

Қызылорда облысы прокурорының ақпараттық материалдарды террористік, экстремистік деп тану, Қазақстан Республикасының аумағына қолдану, онда басып шығаруға, әзірлеуге және таратуға тыйым салу туралы арызы қанағаттандырылсын.

«Абдуррахим абу Ибрахим - Заблуждения террористической организаций ИГИЛ или ИГИШ»; «Абдуррахим абу Ибрахим - Стойкосоть верующих в дни испытаний»; «Ділмұрат әбу Мухаммад - Матрудилердің күмәндарына жауап», «Шархус-сунна Имамама аль - Музани Урок 5 - Третье Знание Аллаха обхватывает все», «Абдурахим абу Ибрахим ‑ Ответы на некоторые актуальные вопросы»; «Абдурахим абу Ибдурахим - Наставление шейха Роби ибн Хади аль-Мадхали (дасохранит его Аллах)», «Ділмұрат әбу Мухаммад ‑ Маулид туралы», «Дилмурат устаз - Биғдат иелерінің сифаттары-2» атты аудиофайл түріндегі ақпараттық материалдарды экстремистік деп танылсын, олардың Қазақстан Республикасының аумағында қолданылуына, басып шағырылуына, әзірленуіне, таратылуына оның ішінде Интернет желісінің Қазақстандық сегментінде жұмыс істейтін интернет-ресурстарында, басқа да бұқаралық ақпарат құралдарында, телекоммуникация желілерінде, әлеуметтік желілерде, месенсенджерлер мен бейнехостингтарда, ақпараттық материалдар арқылы таратылуына тыйым салынсын.

«Шейх Сулейман аль-Ульван - Правление не по шариату», «Шейх Сулейман аль-Ульван - Что значить Ислам», «Шейх Ат-Тарафи - Правители и сражение на пути Аллаха», «Мать четерых шахидов, я не боюсь тебя, Башар» атты бейнежазбалар террористік деп танылсын, олардың Қазақстан Республикасының аумағында қолданылуына, басып шағырылуына, әзірленуіне, таратылуына оның ішінде Интернет желісінің Қазақстандық сегментінде жұмыс істейтін интернет-ресурстарында, басқа да бұқаралық ақпарат құралдарында, телекоммуникация желілерінде, әлеуметтік желілерде, месенсенджерлер мен бейнехостингтарда, ақпараттық материалдар арқылы таратылуына тыйым салынсын.

Соттың шешімі мәлiметтердi өз құзыретi шегiнде құқықтық статистика және арнайы есепке алу саласында статистикалық қызметтi жүзеге асыратын мемлекеттiк органның арнайы есепке алу жүйесiне қосу үшiн негiз болады.

Сот шешімінің дереу орындалуы Қазақстан Республиксының Ұлттық Қауіпсіздік Комитетіне, Қазақстан Республикасының Ішкі Істер министірлігіне, Қазақстан Республикасының Ақпарат және қоғамдық даму министрлігіне жүктелсін.

Шешімге шешім түпкілікті нысанда шығарылған күннен бастап, ал сот талқылауына қатыспаған тұлғалар өздеріне шешімнің көшірмелері жіберілген күннен бастап бір ай ішінде, АПК-нің 403, 404 баптарының талаптарын сақтай отырып, Қызылорда қалалық соты арқылы Қызылорда облыстық сотының заматтық істер жөніндегі сот алқасына апелляциялық тәртіппен шағым немесе прокурордың өтінішхаты келтірілуі мүмкін.

**Судья Г.Ж.Мырзатаева**

