№ 11219/2018



ШЕШІМ

ҚАЗАҚСТАН РЕСПУБЛИКАСЫ АТЫНАН

20 қыркүйек 2018 жыл Қызылорда қаласы

Қызылорда қалалық сотының судьясы Д.Райкуловтың төрағалық етуімен, хатшылықта Г.Берденова болып, прокурор А.Есниязов, арыз беруші Қызылорда облыстық прокурорының сенімхат бойынша өкілі Ғ.Дүйсенбаев, мүдделі тұлға ҚР Ұлттық Қауіпсіздік Комитетінің Қызылорда облысы және Байқоңыр қаласы бойынша Департаментінің өкілі Б.Бекмурзаевтың қатысуларымен, өзінің ашық сот отырысында мүдделі тұлғалар Қазақстан Республикасының Ұлттық қауіпсіздік комитеті, Қазақстан Республикасының Ішкі істер министрлігі, Қазақстан Республикасы Ақпарат және комуникациялар министрлігінің, Байланыс, ақпараттандыру және бұқаралық ақпарат құралдары саласындағы мемлекеттік бақылау комитеті ақпараттық материалдарды экстремисттік деп тану, Қазақстан Республикасының аумағына әкелуге, шығаруға, дайындауға және таратуға тыйым салу туралы азаматтық ісін қарап, сот

АНЫҚТАҒАНЫ:

Қызылорда облысының прокуроры ақпараттық материалдарды экстремистік деп тану және оларды Қазақстан Республикасының аумағына әкелуге, шығаруға, дайындауға және таратуға тыйым салу туралы арызбен сотқа жүгінген.

Арызда, Қызылорда қалалық ішкі істер басқармасының сотқа дейінгі тергеп-тексерудің біріңғай тізіліміне 26.02.2018 жылы №184300031000060 санмен ҚР Қылмыстық Кодексінің 174-бабы 1-бөлігі бойынша қылмыстық іс материалына сай Қызылорда қаласы, Жұмабаев көшесі № 27 үй тұрғыны 05.01.1979 жылы туылған Туралиев Берик Кошкарович «В Контакте» әлеуметтік желісі арқылы «https:vk/com/id270508895» электронды жәшігінде «Назратуллах абу Марьям – Урок 1\_Аль-Му’такадус Сахих», «Назратуллах абу Марьям – Урок 2 \_Аль-Му’такадус Сахих», «Ділмұрат әбу Мухаммад – Біреуді сөгу туралы (1)» атты файлдарының мәтінінде діни топтардың арасында ұлттық, діни алауыздықты насихаттау белгілері бар файлдарды жариялағанын, заңды күшіне енген Қызылорда қалалық № 2 сотының 12.06.2018 жылғы үкімімен Б.Туралиев ҚР ҚК-нің 174-бабы 1-бөлігімен кінәлі деп танылып, қылмыстық жауапкершілікке тартылғанын, ҚР-ның аумағында байланыс желілері мен құралдарын экстремизімді жүзеге асыру үшін пайдалануға, сондай-ақ экстремистік материалдарды әкелуге, басып шығаруға, әзірлеуге және (немесе) таратуға тыйым салынатын көрсетіп, ҚР АПК-тің 376-бабының талабына сай, соттан файылдарды экстремистік деп танып, оларды Қазақстан Республикасының аумағына әкелуге, шығаруға, дайындауға және таратуға тыйым салуды сұраған.

Сот отырысында арыз берушінің өкілі Ғ.Дүйсенбаев, арыз қолдап, оны қанағаттандыруды сұрады.

Сот отырысында ҚР Ұлттық Қауіпсіздік Комитетінің Қызылорда облысы және Байқоңыр қаласы бойынша Департаментінің өкілі Б.Бекмурзаев арызбен келісетінін көрсетті.

Басқа мүдделі тұлғалардың өкілдері тиісті түрде хабарланғанымен сотқа келмеді, келмеу себебін сотқа хабараламады, ҚР АПК-тің 196-бабының 4-тармағына сай мүдделі тұлғалардың қатысуынсыз істі қарауға мүмкін деп табады.

Сот, тараптардың түсінігін және прокурордың қорытындысын тыңдап, іс-құжаттарын зерттеп, арыз төмендегі негіздер бойынша қанағаттандырылуға жатады:

ҚР АПК-тің 376-бабының талабына сай Қазақстан Республикасының және (немесе) басқа мемлекеттің аумағында экстремизмді немесе террористік әрекетті жүзеге асыратын ұйымды экстремистік немесе террористік ұйым деп тану туралы, соның ішінде оның өз атауын өзгерткенін анықтау туралы, сондай-ақ Қазақстан Республикасының аумағына әкелінетін, онда басып шығарылатын, әзірленетін және (немесе) таратылатын ақпараттық материалдарды экстремистік немесе террористік деп тану туралы арызды прокурор осындай талаптарды мәлімдеген прокурордың орналасқан жері бойынша немесе осындай материалдар табылған жер бойынша сотқа береді.

Қазақстан Республикасының 2005 жылғы 18 ақпандағы Экстремизмге қарсы іс-қимыл туралы N 31 Заңының 5, 12- баптарында Экстремизмге қарсы iс-қимыл мынадай негiзгi бағыттар бойынша жүзеге асырылады:   экстремизмнен сақтандыруға, соның iшiнде оны жүзеге асыруға ықпал ететiн себептер мен жағдайларды анықтауға және кейiннен жоюға бағытталған алдын алу шараларын қабылдау;  экстремизмдi анықтау және оның жолын кесу;  экстремизмге қарсы iс-қимыл саласындағы халықаралық ынтымақтастық.   Қазақстан Республикасының аумағында байланыс желілері мен құралдарын экстремизмді жүзеге асыру үшін пайдалануға, сондай-ақ экстремистік материалдарды әкелуге, басып шығаруға, әзірлеуге және (немесе) таратуға тыйым салынады. Қазақстан Республикасының аумағына әкелінетін, онда басып шығарылатын, әзірленетін және (немесе) таратылатын және экстремизм белгілері бар [ақпараттық материалдарды](http://adilet.zan.kz/kaz/docs/V1600013613#z22) прокурордың өтінішімен сот тыйым салу талабын мәлімдеген прокурордың тұрған жері бойынша немесе мұндай материалдардың табылған жері бойынша экстремистік деп танып, оларды әкелуге, басып шығаруға, әзірлеуге және (немесе) таратуға тыйым салады делінген.

№ 077 санды 03.04.2018 жылғы сарапшының қорытындысына қарағанда, «Назратуллах абу Марьям – Урок 1\_Аль-Му’такадус Сахих», «Назратуллах абу Марьям – Урок 2 \_Аль-Му’такадус Сахих», «Ділмұрат әбу Мухаммад – Біреуді сөгу туралы (1)» деген файылдар діни топтардың арасында ұлттық, діни алауыздықты қоздыру насихаттайтынын бекіткен.

Қызылорда қалалық № 2 сотының 26.02.2018 жылғы сот үкімімен Б.Туралиев ҚК-тің 174-бабының 1-бөлігімен, яғни ақпараттық- коммуникациялық желілерді пайдалана отырып, ұлттық діни алауыздықты қоздыру белгілері бар ақпарат жеткізгіштерді таратқаны үшін кінәлі деп танылып бас бостандығынан шектеу жазасы тағайындалған.

Сот, жоғарыда аталған сот үкімімен Б.Туралиев «Назратуллах абу Марьям – Урок 1\_Аль-Му’такадус Сахих», «Назратуллах абу Марьям – Урок 2 \_Аль-Му’такадус Сахих», «Ділмұрат әбу Мухаммад – Біреуді сөгу туралы (1)» атты тақырыбында әлеуметтік желілерде таратқан файылдары діни топтардың арасында ұлттық, діни алауыздықты қоздыру насихаттайтыны дәлелденген деп табады.

ҚР АПК-тің 76-бабының 3-тармағына сай заңды күшіне енген сот үкімі мұндай азаматтық істі қарайтын сот үшін осы іс-әрекеттер орын алды ма және оларды осы адам жасады ма деген мәселелер бойынша да, сондай-ақ үкіммен белгіленген басқа да мән-жайларға және олардың құқықтық бағасына қатысты міндетті делінген.

Бұл тұрғыда, сот әлеуметтік желілерде таратылған «Назратуллах абу Марьям – Урок 1\_Аль-Му’такадус Сахих», «Назратуллах абу Марьям – Урок 2 \_Аль-Му’такадус Сахих», «Ділмұрат әбу Мухаммад – Біреуді сөгу туралы (1)» атты файылдар түрінде таратылған ақпараттық файылдар экстремистік деп танылып, бұл файылдардың Қазақстан Республикасының аумағына әкелуге, шығаруға, дайындауға және таратуға тыйым салыну тиіс деп табады.

ҚР АПК-тің 117 -бабының талабына сай арызданушы мемлекеттік баж төлеуден босатылған себепті сот шығыстары республикалық бюджетке жатқызылу қажет.

ҚР АПК–тің 243-бабы 8-тармағына сай, Қазақстан Республикасының аумағына әкелінетін, онда басып шығарылатын, әзірленетін және (немесе) таратылатын ақпараттық материалдарды экстремистік немесе террористік деп тану туралы сот шешімдері дереу орындалуға жатады.

ҚР АПК-тің 223-226, 378- баптарын басшыққа алып сот

Ш Е Ш І М Е Т Т І:

Арыз беруші Қызылорда облысының прокурорының ақпараттық материалдарды экстремистік деп тану, Қазақстан Республикасының аумағына әкелуге, шығаруға, дайындауға және таратуға тыйым салу туралы арызы қанағаттандырылсын.

«Назратуллах абу Марьям – Урок 1\_Аль-Му’такадус Сахих», «Назратуллах абу Марьям – Урок 2 \_Аль-Му’такадус Сахих», «Ділмұрат әбу Мухаммад – Біреуді сөгу туралы (1)» атты файылдары экстремистік деп танылып, олардың Қазақстан Республикасының аумағына әкелуге, шығаруға, дайындауға және таратуға тыйым салынсын.

ҚР АПК-тің 378-бабының талабына сай Қазақстан Республикасының және (немесе) басқа мемлекеттiң аумағында экстремизмді немесе террористік әрекетті жүзеге асыратын ұйымды экстремистік немесе террористік ұйым деп тану туралы, соның ішінде оның өз атауын өзгерткенін анықтау туралы, сондай-ақ Қазақстан Республикасының аумағына әкелінетін, онда басып шығарылатын, әзірленетін және (немесе) таратылатын ақпараттық материалдарды экстремистік немесе террористік деп тану туралы соттың шешімі бұл туралы мәлiметтердi өз құзыретi шегiнде құқықтық статистика және арнайы есепке алу саласында статистикалық қызметтi жүзеге асыратын мемлекеттiк органның арнайы есепке алу жүйесiне қосу үшiн негiз болады.

Сот шешімінің дереу орындалуын Қазақстан Республиксының Ұлттық Қауіпсіздік Комитетіне, Қазақстан Республикасының Ішкі Істер министірлігіне, Қазақстан Республикасының «Ақпарат және коммуникациялар министірлігі байланысы, ақпараттандыру және бұқарлық ақпарат құралдары саласындағы мемлекеттік бақылау комитетіне» жүктелсін.

Шешімге наразы жақтар осы сот арқылы шешім түпкілікті нысанда шығарылған күннен бастап, ал сот талқылауына қатыспаған тұлғалар өздеріне шешімнің көшірмелері жіберілген күннен бастап бір ай ішінде Қызылорда облыстық сотына апелляциялық тәртіппен шағым немесе прокурор өтінішхат келтіруге құқылы.

Төрағалық етуші, судья Д. Райкулов

Көшірмесі дұрыс

Судья Д. Райкулов  
